als_Latn dik_Latn sag_Latn
Vjet radhën e pati Texasi, me ndeshjen që u luajt në fushën e Houston Rockets “Toyota Center” ndërsa këtë herë privilegjin do ta ketë Louisiana, dhe takimi do të zhvillohet në fushën e Pelicans, New Orleans Arena.
Dy trajnerët e përzgjedhur natyrisht i përkasin dy skuadrave më të mira deri në këtë pikë të sezonit, për çdo konferencë, pra trajneri i Indiana Pacers Frank Vogel, nga Lindja dhe trajneri i Oklahoma City Thunder, Scott Brooks nga Perëndimi, ekipet e të cilëve deri më tani kanë humbur vetëm nga 10 ndeshje.
Lojtari më i votuar pas anketës së zakonshme është pikërisht MVP i dy sezoneve të fundit LeBron James dhe lojtari i Miami Heat grumbulloi 1.416.419 vota gjithsej. Afërsisht 200.000 vota më pak fitoi lojtari i Indianas, Paul George ndërsa tre lojtarët e tjerë të përzgjedhur në Lindje ishin dukshëm inferiorë dhe poshtë 1.000.000-it. Sulmuesi i New York Knicks, Carmelo Anthony mori 935.702 vota, pothuajse 6.000 më tepër sesa lojtari tjetër i Miamit Dwyane Wade, ndërsa pesëshja e parë kompletohet nga lojtari i Cleveland Cavaliers Irving, me 860.000. Në krahun tjetër lojtari më i votuar ishte sulmuesi i Oklahoma City Thunder Kevin Durant me 1.396.294 vota, afërsisht 20.000 më pak sesa LeBron James, ndërsa në vendin e dytë u rendit organizatori i Golden State Warriors Stephen Curry, me pothuajse 350.000 vota më pak dhe 25-vjeçari nga Ohio është njëkohësisht edhe debutuesi i vetëm në formacionet titullare të këtij edicioni.
Kobe Bryant vazhdon të mbetet një lojtar shumë i dashur për të gjithë dhe pavarësisht se i dëmtuar për pjesën më të madhe të sezonit ylli i Lakers grumbulloi 989.000 vota. Pesëshja e parë në Perëndim kompletohet nga Blake Griffin i Los Angeles Clippers me 688.000 vota dhe Kevin Love i Minnesota Timberwolves që mori 7.000 vota më pak. Për Koben kjo është përzgjedhja e 16 në All Star Game, 6 më shumë sesa dyshja e Miami Heat LeBron James – Dwyane Wade, ndërsa nga lojtarët e stolit spikat sulmuesi veteran i Dallas Mavericks Dirk Nowitzki, i cili përzgjidhet për të 12 herë në një ndeshje të tillë. Lojtarët e tjerë rezervë nga Perëndimi do të jenë: Dwight Howard, LaMarcus Adridge, Chris Paul, James Harden, Tony Parker e Damian Lillard, ndërsa në Lindje shtatëshja e stolit përbëhet nga Chris Bosh, Joe Johnson, Joakim Noah, Roy Hibbert, Paul Millsap, John Wall si dhe DeMar DeRozan. Një vit më parë fitoi Perëndimi 143-138, sidoqoftë ky është edicioni i 63 i All-Star Game në histori dhe New Orleans e pret një takim të tillë për herë të dytë, pas edicionit të vitit 2008, ndeshje që asokohe u fitua nga Lindja me gjashtë pikë diferencë.
als_Latn als_Latn als_Latn als_Latn